Tamte Czasy – debiutancki albōm muzyczny ôd ślōnskigo kōmpozytora i muzycznego producynta Karola Gwoździa, wydany 16 stycznia 2012 roku ôd irlandzkij wytwōrnie Psychonavigation Records. We 2013 roku utwōr "Gōrnoślōnskie Tragedyje" bōł wykorzistany w nōminowanym do nadgrody Emmy filmie "Beat Girl". Uodbiōr. Albōm dostoł we wiynkszości pozytywne recynzyje po prymierze. Vitalweekly.net: "Miarkuja, co Gwóźdź propōnuje doskōnały ambiyntowy albōm, kerego cechuje wysoko jakość"". " | Twojakultura.pl: "Tamte Czasy to muzyczno rajza po industrialnyj stolicy, kero pokazuje drugo zajta tych miejsc. Zajta, co spōmino ô historyji, prziprawiōno we źwiynki, kere relaksōjōm ucho. Brian Eno – prekursor muzyki ambiyntowyj – może być ze Karlika rod. Ta płyta musi być ôbowiōnzkowōm pozycyjōm we kolekcyji ludzi, kerzi majōm radzi elektrōniczno muzyka"". " | Shok.pl: "Karol Gwóźdź znocznie se poradźōł z trudnym stylym muzyki, kerym jes ambiynt. Te kōncki gynau pokazujōm specyfika tego stylu i nawiōnzujōm w swojym brzmiyniu do nojlepszych czasōw twōrczości takich artystōw jak Brian Eno. Ku tymu prōba chycynio ymocyji we źwiynkach jes ganc akuratno. Płyta dowo wytchniynie duszyczce i ciału, kerego tak festelnie brakuje we dzisiejszym, post-industrialnym świecie"". " | Płyta była tyż grano w mainstreamowym radyjoku, a redachtor Bartek Gruchlik na antynie "Radio Katowice" nazwoł Karola Gwoździa ślōnskim Brianem Eno. | The Irish Times: ★★★☆☆ 3/5 | The ReGen Magazine: ★★★☆☆ 3/5 | EtherREAL: ★★★★★★☆☆ 6/8 | Discogs (zbiorowo): ★★★★✭ 4. 5/5 | Ashoka: 8/10 . „Dyszczowy Poranek Na Bytkowie” – 4:04 „Myśli Zasutego Bergmana” – 2:29 „Bittkow” – 6:32 „Echo Nocy” – 3:57 „Rajza Po Parku” – 2:44 „Gōrnoślōnskie Tragedyje” – 3:38 „Tamte Czasy” – 4:04 „Spōmniynia” – 4:27 „Utopek” – 2:42 „Gryfne Bajtlostwo” – 4:42